CELEX: 32014R1272
Language: et
Date: 2014-11-28 00:00:00
Title: Komisjoni rakendusmäärus (EL) nr 1272/2014, 28. november 2014 , millega muudetakse määrust (EMÜ) nr 2454/93 seoses konteinerite märgistamisega ajutise impordi eesmärgil  EMPs kohaldatav tekst

29.11.2014   
            
            
               ET
            
            
               Euroopa Liidu Teataja
            
            
               L 344/14
            
         KOMISJONI RAKENDUSMÄÄRUS (EL) nr 1272/2014,
   28. november 2014,
   millega muudetakse määrust (EMÜ) nr 2454/93 seoses konteinerite märgistamisega ajutise impordi eesmärgil
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   ning arvestades järgmist:
   
               (1)
            
            
               Euroopa Liit on 26. juunil 1990. aastal Istanbulis sõlmitud ajutise impordi konventsiooni (edaspidi „Istanbuli konventsioon”) osaline. Istanbuli konventsiooni lisa B.3 sisaldab sätteid, mis käsitlevad kaubandusliku tegevuse käigus imporditud konteinereid, kaubaaluseid, pakendeid, näidiseid ja muid kaupu. Ajutise impordi konventsiooni halduskomitee soovitas oma 25. märtsil 2013 toimunud 12. istungil teha muudatuse Istanbuli konventsiooni lisa B.3 II liitesse, mis sisaldab konteinerite märgistamist käsitlevaid sätteid. Kõnealune muudatus jõustus 4. novembril 2014.
            
         
               (2)
            
            
               Istanbuli konventsioon ei ole vahetult Euroopa Liidus kohaldatav. Selleks, et tagada liidu rahvusvaheliste kohustuste täitmine, tuleks konventsiooni muudatus inkorporeerida liidu õigusesse.
            
         
               (3)
            
            
               Seepärast tuleks komisjoni määrust (EMÜ) nr 2454/93 (2) vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2454/93 artiklit 557 muudetakse järgmiselt.
   
               1)
            
            
               Lõike 1 esimene lõik asendatakse järgmisega:
               „1.   Täielik imporditollimaksudest vabastus antakse konteineritele, millel on sobivas ja selgesti nähtavas kohas kõik järgmised püsimärgistatud andmed:
               
                           a)
                        
                        
                           omaniku või käitaja tunnused, mis võivad olla esitatud kas tema täisnime või kindlakskujunenud identifitseerimissüsteemiga, välja arvatud sümbolid, nagu embleem või lipp;
                        
                     
                           b)
                        
                        
                           omaniku või käitaja antud konteineri identifitseerimistähised ja -numbrid;
                        
                     
                           c)
                        
                        
                           konteineri omakaal koos konteineriga püsivalt ühendatud seadmetega.”
                        
                     
         
               2)
            
            
               Lõike 1 esimese lõigu järele lisatakse järgmine lõik:
               „Merevedudel kasutatavate konteinerite korral või kõigi muude konteinerite korral, mille puhul kasutatakse ISO standardset eesliidet (st neli suurtähte, millest viimane on U), peavad omaniku või peamise käitaja tunnus ja konteineri seerianumber ning konteineri kontrollnumber järgima rahvusvahelist standardit ISO 6346 ja selle lisasid.”
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2014
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 302, 19.10.1992, lk 1.
   
      (2)  Komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).